projecte-aina/catalan_government_crawling huggingface dataset:
L'Agència Catalana de Protecció de Dades organitza, el proper 12 de desembre, una jornada per informar sobre els Plans d'Auditoria i Control d'Ofici en relació amb els tractaments de dades personals realitzats per aquelles entitats que resten subjectes a l'àmbit de la seva competència.
Els plans tenen un caràcter eminentment preventiu i es materialitzaran en unes recomanacions finals a les entitats auditades.
Amb l'objectiu de presentar aquesta actuació, que en breu iniciarà l'Agència, s'ha organitzat un acte que tindrà lloc el proper 12 de desembre, a les 10 hores, a l'Auditori de Barcelona Activa (c/ Llacuna, 162-164.08018 Barcelona).
Per a més informació i per formalitzar la inscripció podeu consultar el Programa.
Amb motiu del Dia Europeu de la Protecció de Dades, l'Agència Catalana de Protecció de Dades organitza una jornada per analitzar l'evolució d'aquest dret a Europa.
El 28 de gener de 2008 se celebra, per segon any consecutiu, el Dia Europeu de la Protecció de Dades.
Amb aquesta commemoració, el Consell d'Europa vol posar de relleu la importància d'aquest dret fonamental, especialment en una societat i en un moment d'intensa lluita contra el terrorisme i el crim organitzat.
L'apdcat se suma a aquesta iniciativa amb l'organització de la jornada Evolució de la Protecció de Dades a Europa, que se celebrarà el mateix dilluns 28 de gener a les 9 del matí, a l'Aula Europa, seu de les Institucions Europees a Barcelona (Passeig de Gràcia, 90).
L'acte, que serà inaugurat per la directora de l'Agència, Esther Mitjans, comptarà amb una primera ponència a càrrec de Montserrat Enrich, cap del Departament de Recerca del Tribunal Europeu dels Drets de l'Home, i una segona ponència a càrrec de Rosa Barcelo, assessora legal del Supervisor Europeu de la Protecció de Dades.
L'assistència a l'acte és lliure, però cal confirmació prèvia al telèfon 93 552 78 00 o bé a l'adreça electrònica [EMAIL].
Per a més informació, podeu consultar el programa de la jornada i i la nota informativa elaborada conjuntament per les agències de protecció de dades de l'estat espanyol.
Esther Mitjans, directora de l'Agència Catalana de Protecció de Dades, participa en la jornada sobre Videovigilància organitzada per iiR España, els dies 12 i 13 de febrer de 2008, a Madrid.
Juntament amb els directors de les altres autoritats espanyoles, la Dra.
Mitjans intervé en una taula rodona per debatre sobre quin és el paper de les Agències de Protecció de Dades en la regularització i control de les imatges.
L'acte compta, a més, amb la participació d'altres experts, tant de l'àmbit públic com privat, que analitzaran aquesta temàtica des de la perspectiva de la regulació de protecció de dades i des de la vessant de la utilització de les videocàmeres per les forces i cossos de seguretat en llocs públics.
Per a més informació podeu consultar el programa.
L'Agència Catalana de Protecció de Dades convoca sis beques de col·laboració i recerca que tenen per objecte afavorir el coneixement de la protecció de dades, així com les funcions i les activitats que duen a terme les autoritats que protegeixen aquest dret.
També són objectiu d'aquestes beques la recerca en l'àmbit de la definició i la implantació de mesures de seguretat tècniques i organitzatives, i la recerca en aspectes concrets relacionats amb la incidència de les noves tecnologies en l'àmbit del dret a la protecció de dades personals.
Les beques s'adrecen a persones llicenciades en els cinc anys anteriors a la data de publicació de la convocatòria i també a alumnes que cursin l'últim curs de la llicenciatura que preveu el pla d'estudis corresponent i a qui només els quedi pendent fer un màxim de 30 crèdits.
Les persones interessades poden obtenir més informació a la resolució de la convocatòria i de les bases reguladores de les beques, publicada al DOGC núm.5057, de 28 de gener de 2008.
El termini de presentació de sol·licituds s'amplia fins el 29 de febrer de 2008, tal com estableix la resolució publicada al DOGC núm.5068, de 12 de febrer de 2007.
Ja podeu disposar de dues de les presentacions, en fitxer PowerPoint, relatives a les sessions que van tenir lloc en el Seminari sobre el nou Reglament de desenvolupament de la LOPD, organitzat recentment per l'Agència Catalana de Protecció de Dades.
Tan aviat com els ponents facin arribar els articles corresponents a les seves intervencions, es publicaran al web de l'Apdcat.
Potestats d'exercici del dret a la protecció de dades personals.
Responsable d'Instrucció i Plans Sectorials de l'Agència Catalana de Protecció de Dades
Els procediments administratius en el nou Reglament
Professor de dret administratiu de la Universitat de Múrcia
Co organitzat per l'Agència Catalana de Protecció de Dades i l'Escola d'Administració Pública de Catalunya.
En el desenvolupament de les seves funcions de control, ja sigui mitjançant l'acció preventiva dels plans d'auditoria i control d'ofici o a través de l'exercici de la potestat inspectora, l'Agència Catalana de Protecció de Dades du a terme tasques d'auditoria de sistemes d'informació.
En l'acompliment d'aquesta tasca, el personal de l'Agència ha d'aplicar coneixements tècnics relacionats amb la seguretat de la informació.
L'avanç continu de les tecnologies fa necessari que els recursos humans dedicats a la feina d'auditoria rebin formació periòdica i especialitzada en matèria de seguretat de la informació.
Per això, l'Agència dissenya anualment programes de formació interna amb la participació, com a formadors, d'empreses i professionals externs.
Atès que un dels elements clau a l'hora de protegir les dades de caràcter personal és la implantació de controls de seguretat, i ja que la prevenció és un dels principis generals que mou l'activitat de l'Agència, s'ha convidat persones d'altres entitats a assistir als cursos de formació interna previstos per a l'any 2008, en l'àmbit de l'auditoria i de la seguretat de la informació.
La formació la imparteixen professionals i empreses altament especialitzades en la matèria, que segueixen un programa de continguts dissenyat per l'Agència que combina tant aspectes teòrics com pràctics.
El curs constarà de les sessions setmanals i els seminaris següents:
- Introducció a la seguretat de la informació
- Auditoria i seguretat de la informació
- Controls de seguretat ISO17799:2005
- Organització de la seguretat de la informació
- Seguretat dels recursos humans
- Gestió de les comunicacions i operacions
- Adquisició, desenvolupament i manteniment dels sistemes d'informació
- Gestió d'incidents de seguretat
- Gestió de la continuïtat del negoci
- Gestió de la seguretat de la informació - ISO27001
- Tècniques d'intrusió i informàtica forense
- Arquitectura de seguretat en xarxa
- Configuració d'accés i seguretat en bases de dades
- Tècniques de prevenció de hacking
Convocatòria en curs: PLACES EXHAURIDES
Si us interessa una pre inscripció a la propera convocatòria adreceu-vos a [EMAIL]
L'Agència Catalana de Protecció de Dades i els Estudis de Dret i Ciència Política de la UOC organitzen una jornada sobre el nou Reglament de Protecció de Dades, que tindrà lloc el 3 d'abril de 2008, al Centre de Convencions Mapfre (c/ Marina 16-18, Torre Mapfre).
L'acte, que es desenvoluparà al llarg de tot el dia, serà inaugurat per Esther Mitjans, directora de l'apdcat, i per Pere Fabra, director dels Estudis de Dret i Ciència Política de la UOC.
La jornada comptarà amb les intervencions de diversos experts en protecció de dades que analitzaran les principals novetats del Reial decret 1720/2007, de 21 de desembre, de desenvolupament de la Llei orgànica 15/1999, de 13 de desembre, de protecció de dades de caràcter personal.
Aquest esdeveniment s'inscriu en la línia iniciada per l'Agència Catalana de Protecció de Dades de propiciar espais que permetin apropar als assistents els eixos principals d'una norma complexa i transcendent, tant per a l'àmbit públic com el privat, mitjançant un conjunt de ponències que abordin els principals aspectes del nou Reglament i que permetin reflexionar sobre aquesta nova regulació, que entrarà en vigor el proper 19 d'abril de 2008.
L'Agència Catalana de Protecció de Dades i el Centre d'Estudis Jurídics i Formació Especialitzada del Departament de Justícia de la Generalitat de Catalunya organitzen la jornada "La Protecció de Dades: un repte de futur", que tindrà lloc l'onze d'abril de 2008, al Centre d'Estudis Jurídics i Formació Especialitzada.
L'acte, que es desenvoluparà al matí, serà inaugurat per Esther Mitjans, directora de l'apdcat, i per Joan Xirau i Serra, director del Centre d'Estudis Jurídics i Formació Especialitzada.
La jornada comptarà amb les intervencions de diversos experts en protecció de dades que analitzaran la incidència en l'activitat jurisdiccional de les últimes iniciatives legislatives europees en matèria de protecció de dades de caràcter personal.
Aquest esdeveniment s'inscriu en la línia iniciada per l'Agència Catalana de Protecció de Dades de propiciar espais que permetin apropar als assistents els eixos principals de la protecció de dades des d'un punt de vista jurídic, mitjançant un conjunt de ponències que abordin els principals aspectes del dret fonamental a la protecció de dades, els principis rectors i la forma d'exercitar-lo.
La jornada està dirigida a magistrats, jutges, fiscals, secretaris judicials i metges forenses.
L'Agència Catalana de Protecció de Dades participa a l'organització de la jornada "El Reglament 1720/2007 de desenvolupament de la Llei orgànica de protecció de dades de caràcter personal", que tindrà lloc el 24 d'abril de 2008, a la Sala d'actes de la Universitat de Lleida, edifici del rectorat, Plaça Víctor Siurana, 1.
L'acte, que es desenvoluparà al llarg de tot el dia, serà inaugurat per la Sra.
Esther Mitjans, directora de l'Agència catalana de Protecció de Dades, l'Il·lm.
Jaume Gilabert, president de la Diputació de Lleida, l'Il·lm.
Joan Viñas, rector de la Universitat de Lleida i el Sr.
La jornada comptarà amb les intervencions de diversos experts en protecció de dades que analitzaran les principals novetats del Reglament 1720/2007 així com aspectes de Protecció de dades i videovigilància, el nou estatut de l'encarregat del tractament, les mesures de seguretat del nou Reglament i els aspectes penals de la protecció de dades, entre altres.
Aquest esdeveniment permetrà afavorir la reflexió i el debat sobre els aspectes essencials del nou Reglament mitjançant l'esmentat conjunt de ponències que aborden els eixos principals d'aquest desenvolupament de la Llei orgànica.
Sala d'actes de la Universitat de Lleida, edifici del Rectorat, Plaça Víctor Siurana, 1.
Presentació, programa i inscripcions
L'Agència Catalana de Protecció de Dades organitza una jornada per presentar la Recomanació sobre la difusió d'informació que contingui dades de caràcter personal a través d'Internet.
L'acte, que es desenvoluparà al matí al Auditori de Barcelona Activa (carrer Llacuna 162-164), serà inaugurat per Esther Mitjans, directora de l'Agència Catalana de Protecció de Dades.
Les intervencions dels experts de l'Agència Catalana de Protecció de Dades estaran dirigides a l'anàlisi dels temes relacionats amb l'accés i difusió d'informació per Internet així com les llibertats informatives.
També s'aprofundirà en el control de la indexació dels continguts mitjançant els cercadors d'Internet.
Aquesta jornada s'ha organitzat per la creixent difusió de tot tipus d'informació per mitjans electrònics, fonamentalment a través d'Internet, que en la mesura que pot contenir informació relativa a les persona físiques, afecta el dret fonamental a la protecció de dades.
L'assistència és lliure, però requereix confirmació prèvia
L'Autoritat Catalana de Protecció de Dades ha participat en aquesta jornada, organitzada per l'Associació Catalana de Municipis, per definir solucions i millorar la resposta dels professionals dels serveis socials davant el reptes als quals han de fer front actualment, i cercar solucions de futur compartides.
Els objectius se centren a facilitar als tècnics de serveis socials uns criteris únics, protegir els professionals d'aquests serveis als ens locals en les seves accions quotidianes i posar en contacte les administracions locals que treballen en aquest àmbit, per fomentar sinèrgies i compartir experiències.
Per part de l'APDCAT hi ha participat Santiago Farré, cap de l'Assessoria Jurídica, que ha tractat de l'accés dels serveis socials a les dades personals i econòmiques sense autorització prèvia de l'interessat, entre altres temes.
L'acte, adreçat al món local, s'ha celebrat el 8 de juny de 2018 a l'Auditori de l'Associació Catalana de Municipis.
Per a més informació, consulteu el programa de la jornada.
Auditori de l'Associació Catalana de Municipis.
El proper 14 de juny, l'Autoritat Catalana de Protecció de Dades organitza una jornada per continuar treballant i impulsant l'aplicació efectiva del Reglament general de protecció de dades.
L'objectiu és continuar amb la divulgació efectiva dels punts clau del Reglament i ampliar-ne l'anàlisi, amb els nous criteris que van desenvolupant les institucions europees.
En aquest esdeveniment, comptarem amb la participació de Wojciech Wiewiórowski, supervisor adjunt Europeu de Protecció de Dades (EDPS), que farà la conferència principal.
Al llarg de l'acte, també tractarem sobre com l'RGPD contribueix al desenvolupament sostenible de les tecnologies emergents, incorporant la privacitat en la governança i en la responsabilitat digital corporativa.
L'acte se celebrarà el 14 de juny de 2018, de 08.30 a 13.00 hores, a l'Auditori del Palau de la Generalitat de Catalunya.
L'accés dels assistents és pel carrer Sant Sever.
Es requereix inscripció prèvia.
Confirmació per ordre d'inscripció.
Per a més informació, consulteu el programa de l'acte.
Auditori del Palau de la Generalitat de Catalunya
Plaça Sant Jaume 4, (accés carrer Sant Sever)
La directora de l'Autoritat Catalana de Protecció de Dades, M. Àngels Barbarà, participarà a la Universitat Catalana d'Estiu que enguany, amb motiu dels seus 50 anys, se celebra del 5 al 10 de juliol a la ciutat de Manresa, Capital de la Cultura Catalana 2018.
La Universitat d'Estiu a Manresa serà un campus vertebrat al centre de la capital del Bages.
A més dels cursos universitaris, s'hi desenvoluparan actes diversos, com ara debats, sessions de cinefòrum, concerts i altres esdeveniments que es portaran a terme a diferents llocs de la vila.
M. Àngels Barbarà, directora de l'APDCAT, participarà a la sessió "Big Data: democràcia i seguretat", juntament amb Pompeu Casanovas, de La Trobe University (Austràlia); Marta Poblet, de RMIT University (Austràlia); i Sebastià Vila, del Grup de Recerca en Circuits i Sistemes de Comunicació de la UPC de Manresa.
L'acte tindrà lloc el dia 7 de juliol, a les 12 del migdia, a l'Institut Lluís de Peguera, plaça Espanya, 2, Manresa (Barcelona).
Per a inscripció i més informació, podeu consultar la pàgina web de la Universitat Catalana d'Estiu.
L'Autoritat Catalana de Protecció de Dades participarà a la jornada que organitza ACCIÓ: Catalonia Trade & Investment, sobre els aspectes clau de la recent entrada en vigor del nou RGPD.
La jornada s'adreça a empreses multinacionals estrangeres instal·lades a Catalunya.
L'acte s'ha dissenyat amb l'objectiu de fer una valoració de la situació actual del nou marc legal de protecció de dades i la seva afectació a nivell empresarial, per una banda, i per altra banda per resoldre els dubtes que tenen les empreses sobre l'RGPD, des d'un enfocament pràctic.
En definitiva, es pretén que les empreses puguin conèixer més àmpliament el nou Reglament i s'hi puguin adaptar el més aviat possible.
Alguns dels temes que s'abordaran al llarg de l'acte són:
Per part de l'APDCAT hi intervindran M. Àngels Barbarà, directora de l'Autoritat, i Santiago Farré, cap de l'Assessoria Jurídica.
L'acte tindrà lloc el proper 11 de juliol, de 09.30 a 12.00 hores, a la sala d'actes de la seu d'ACCIÓ, passeig de Gràcia, 129, Barcelona.
Per a inscripció i més informació, podeu consultar la pàgina web de l'acte.
L'Autoritat Catalana de Protecció de Dades participa en el congrés organitzat per la International Society for Clinical Bioethics ISCB, l'Institut Borja de Bioètica-URL, l'Institut de Recerca Sant Joan de Déu i l'Hospital Sant Joan de Déu.
Es tracta de la 15a conferència anual de la ISCB, amb el tema «Bioethics and Paediatrics: Future development and challenges».
Al llarg del congrés, s'analitzaran aspectes com la participació de nens i adolescents en els processos sanitaris i en les decisions de recerca.
Actualment cal no només un canvi d'actituds cap als menors, sinó també l'adquisició de coneixements i habilitats per poder desenvolupar processos de decisió compartits i de fluxos d'informació.
Per part de l'APDCAT, Glòria Freixa, responsable dels Projectes de Menors, farà una exposició sobre la importància de la privacitat per als més petits, des d'un punt de vista ètic.
Els menors han d'aprendre la conveniència de protegir la seva informació personal, i el seu entorn més proper n'ha de ser conscient i els ha d'ajudar a aconseguir-ho.
Al llarg de la presentació, també exposarà el projecte Menors, Internet i Tecnologies que està desenvolupant l'Autoritat, així com els projectes internacionals en què participa i la seva repercussió.
L'acte se celebrarà el dijous i el divendres 20 i 21 de setembre, de 09.00 a 16.30 hores, a l'edifici docent Sant Joan de Déu, carrer Santa Rosa, 39-57, Esplugues de Llobregat, Barcelona.
Per a més informació, podeu revisar el programa de l'acte.
La directora de l'Autoritat Catalana de Protecció de Dades, M. Àngels Barbarà, ha estat convidada a participar en el tercer Congrés Internacional de Transparència i dret d'accés a la informació pública.
L'edició d'enguany d'aquest esdeveniment, està organitzada per l'Associació de Professionals de la Transparència (ACREDITRA) i per l'àrea de Dret Administratiu de la Universitat de Cadis.
L'objectiu de l'acte se centra en analitzar la relació de la transparència amb el dret d'accés a la informació pública, la publicitat activa i els àmbits relacionats amb el Govern Obert i el Bon Govern.
El caràcter internacional del Congrés permetrà conèixer el marc jurídic i polític de diferents països, i intercanviar experiències i reflexions que milloren la transparència.
També s'abordarà la forta coexistència de la transparència i la protecció de dades personals.
En aquesta línia, M. Àngels Barbarà, directora de l'Autoritat participarà a la taula de debat: Protecció de dades i transparència, un conflicte permanent?
El congrés tindrà lloc a Cadis, del 26 i al 28 de setembre del 2018 a la Facultat de Ciències Econòmiques i Empresarials, avinguda Enrique Villegas Vélez, 2, Cadis.
Per a més informació, podeu consultar la web de l'acte.
Facultat de Ciències Econòmiques i Empresarials,
L'Autoritat Catalana de Protecció de Dades participa en aquesta sessió, organitzada per la Direcció General d'Igualtat del Departament de Treball, Afers Socials i Famílies, juntament amb l'Escola d'Administració Pública de Catalunya.
L'objectiu és augmentar i millorar els coneixements de les persones assistents amb una formació d'aprofundiment de les estratègies públiques LGBTI.
En la sessió sobre protecció de dades, s'exposaran els principis, els drets i les obligacions d'aquesta normativa, fent especial èmfasi en el concepte de dades personals, en les figures del responsable i de l'encarregat del tractament i en les lleis que regulen aquests tractaments.
També es farà menció del nou Reglament general de protecció de dades, per comentar les novetats que incorpora aquesta nova norma, que és d'aplicació directa des del darrer mes de maig.
Per part de l'APDCAT hi intervindrà Oriol València, inspector de l'Autoritat.
L'acte se celebrarà el proper 3 d'octubre de 2018, de 10.00 a 11.00 hores, a l'Escola d'Administració Pública de Catalunya, carrer Girona, 20, Barcelona.
Enguany, al si del MOBILE WORLD CONGRESS 2018 s'organitza el Youth Mobile Festival Barcelona (YoMo Barcelona), en el qual l'Autoritat Catalana de Protecció de Dades serà present.
El YoMo Barcelona s'ha creat amb l'objectiu d'inspirar els joves a continuar la seva educació i les seves carreres en ciències, tecnologia, enginyeria, art / disseny i matemàtiques.
El festival està adreçat als estudiants que visitaran l'espai amb les seves escoles.
Alumnes de tot Catalunya participaran en aquest esdeveniment, que es presenta com l'aparador de la ciència i la tecnologia en l'àmbit internacional.
Des de l'Autoritat Catalana de Protecció de Dades, hem decidit ser presents en aquest espai únic i presentar una sèrie de tallers. per dotar els joves d'habilitats transversals que els ajudin a fer servir la tecnologia mòbil de la forma més eficaç possible, però també de la manera més segura i intel·ligent.
Els tallers de l'Autoritat estan dissenyats per:
El YOMO Barcelona se celebra del 27 de febrer al 2 març de 2018, a la Farga de L'Hospitalet, carrer de Barcelona, 2, L'Hospitalet de Llobregat.
El Departament d'Empresa i Coneixement va organitzar, conjuntament amb l'Escola d'Administració Pública de Catalunya, una jornada que va impartir l'Autoritat Catalana de Protecció de Dades.
Els objectius van ser fer una descripció general dels principals elements que concorren a l'hora de tractar les sol·licituds d'accés a la informació pública, tenint en compte el límit de la protecció de dades de caràcter personal.
Al llarg de la sessió, es va abordar la relació entre la protecció de dades de caràcter personal i la normativa en matèria d'accés a la informació pública i el tractament de les sol·licituds d'accés, i es va fer un estudi de casos concrets.
Per part de l'Autoritat Catalana de Protecció de Dades hi va intervenir Carles San José, cap de l'Àrea d'Inspecció.
L'acte es va celebrar el dia 28 de febrer de 2018, de 10.00 a 12.00 hores, a l'Auditori del Departament d'Empresa i Coneixement, passeig de Gràcia, 105, Barcelona.
Auditori del Departament d'Empresa i Coneixement
L'Autoritat Catalana de Protecció de Dades organitza, en el marc del Mobile World Congress amb el suport de Mobile World Capital Barcelona (MWCB), la jornada La revolució del blockchain: una eina eficaç per al compliment del Reglament europeu de protecció de dades?
En les dues ponències de la jornada s'analitzaran els nous requeriments en matèria de seguretat i de responsabilitat proactiva derivats del RGPD i en quina mesura el blockchain pot contribuir a complir aquestes obligacions.
La jornada també comptarà amb una taula rodona on s'exposaran les potencialitats del blockchain per a la privacitat i algunes aplicacions concretes.
M. Àngels Barbarà, directora de l'Autoritat Catalana de Protecció de Dades, i Kim Faura, director general de Telefónica Catalunya, Comunitat Valenciana, Regió de Múrcia i Illes Balears, inauguraran l'acte.
La jornada tindrà lloc el 28 de febrer de 2018, de 9.30 a 13.00 hores, al Mobile World Centre, plaça de Catalunya cantonada Portal de l'Àngel o carrer Fontanella, 2, de Barcelona.
L'assistència és lliure, però es requereix inscripció prèvia.
Us informem que, per requeriments de seguretat de l'edifici, les dades identificatives dels assistents (nom i cognoms) es comunicaran a Telefónica Móviles España S.A. (c/ Fontanella, 2-4, 08002 Barcelona), seu del Mobile World Centre, on se celebrarà l'acte, amb la finalitat de controlar l'accés per complir amb les mesures de seguretat de l'edifici.
Aquesta informació es destruirà al cap de 24 hores d'haver acabat l'esdeveniment.
Per a més informació, podeu consultar el programa de la jornada.
Plaça de Catalunya cantonada Portal de l'Àngel o carrer Fontanella, 2
L'Autoritat Catalana de Protecció de Dades amplia el termini de presentació de sol·licituds fins el 22 de març de 2018.
Amb el premi Protecció de Dades en el Disseny, es reconeixen les aplicacions o els sistemes que aporten solucions rellevants a la protecció de dades personals i la privacitat dels usuaris.
El premi té la dotació econòmica següent:
Podeu consultar la convocatòria, les bases reguladores i els models de sol·licitud i de declaració responsable en aquest enllaç.